INFORMÁCIE O SPRACÚVANÍ OSOBNÝCH ÚDAJOV
ubytovacieho zariadenia
Mayerhoff 
(ďalej ako „Informácie“)

Prevádzkovateľom informačných systémov, v ktorých sa spracúvajú Vaše osobné údaje, je spoločnosť MASAM, s.r.o., so sídlom Parková 75, 952 01 Vráble, časť Dyčka, IČO: 36 544 566, DIČ: 2020147162, IČ DPH: SK2020147162, zapísaná v Obchodnom registri Okresného súdu Nitra, oddiel: Sro, vložka č.: 12901/N (ďalej ako „Prevádzkovateľ“ alebo „Ubytovateľ“).

Kontaktné údaje Mayerhoff: 
adresa prevádzky: Novozámocká 16, 969 01 Banská Štiavnica; 
e-mail: info@mayerhoff.sk ; 
webové sídlo: https://mayerhoff.sk/

Kontaktné údaje Prevádzkovateľa: 
adresa prevádzky: Parková 75, 952 01 Vráble, časť Dyčka; 
e-mail: masam@masam.sk ; 
webové sídlo: https://masam.sk/

Vážime si Vašu dôveru a záleží nám na ochrane Vášho súkromia. Tieto Informácie sú vypracované v súlade s Nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov (ďalej ako „GDPR“ alebo „Nariadenie“) a zákonom č. 18/2018 Z. z. o ochrane osobných údajov. Tieto Informácie tvoria neoddeliteľnú súčasť Všeobecných obchodných podmienok zariadenia Mayerhoff a sú zverejnené na webovom sídle zariadenia a dostupné na recepcii.

Článok I. 
ZÁSADY SPRACÚVANIA OSOBNÝCH ÚDAJOV

1.1. Pri získavaní a spracúvaní osobných údajov rešpektujeme nasledovné zásady vyplývajúce z Nariadenia:

a) Zákonnosť, spravodlivosť a transparentnosť – spracúvanie sa opiera o platný právny základ a uskutočňuje sa transparentným spôsobom;
b) Obmedzenie účelu – osobné údaje získavame na konkrétne, výslovne uvedené a legitímne účely a nepoužívame ich spôsobom nezlučiteľným s týmito účelmi;
c) Minimalizácia údajov – spracúvame len osobné údaje primerané, relevantné a obmedzené na nevyhnutný rozsah;
d) Správnosť – dbáme na správnosť spracúvaných údajov; nesprávne údaje bez zbytočného odkladu opravujeme alebo vymazávame;
e) Minimalizácia uchovávania – osobné údaje uchovávame len po dobu nevyhnutnú na účely ich spracúvania;
f) Integrita a dôvernosť – zabezpečujeme primeranú úroveň ochrany osobných údajov pred neoprávneným alebo nezákonným spracúvaním a náhodnou stratou, zničením alebo poškodením;
g) Zodpovednosť – plne preberáme zodpovednosť za súlad so základnými zásadami spracúvania osobných údajov.

Článok II. 
ROZSAH SPRACÚVANÝCH OSOBNÝCH ÚDAJOV

2.1. V súvislosti s poskytovaním ubytovacích, gastronomických a iných služieb spracúvame najmä nasledovné kategórie osobných údajov:

a) Identifikačné a kontaktné údaje: meno, priezvisko, titul, adresa trvalého alebo prechodného pobytu, dátum narodenia, číslo občianskeho preukazu alebo cestovného pasu, štátna príslušnosť, e-mailová adresa, telefónne číslo;
b) Zmluvné a fakturačné údaje: obsah zmluvy o ubytovaní, fakturačné údaje, platobné informácie;
c) Prevádzkové údaje: dátum a čas príchodu a odchodu, číslo prideleného apartmánu/izby, informácie o využívaných službách počas pobytu;
d) Komunikačné údaje: e-mailová korešpondencia, komunikácia prostredníctvom kontaktného formulára alebo iných dohodnutých kanálov;
e) Osobitné kategórie údajov: zdravotné informácie, ktoré hosť dobrovoľne poskytne v záujme ochrany vlastného zdravia (napr. závažné ťažkosti alebo hendikepy relevantné pre pobyt) – spracúvame výlučne na základe výslovného súhlasu hosťa a len v nevyhnutnom rozsahu;
f) Kamerové záznamy: záznamy z kamerového systému prevádzkovaného v areáli zariadenia za účelom ochrany bezpečnosti osôb a majetku.

Článok III. 
ÚČELY A PRÁVNE ZÁKLADY SPRACÚVANIA
3.1. Plnenie zmluvy o ubytovaní (čl. 6 ods. 1 písm. b) GDPR)

3.1.1 Osobné údaje spracúvame predovšetkým na účely plnenia zmluvy o ubytovaní uzatvorenej s hosťom – t. j. za účelom poskytovania ubytovacích, gastronomických a iných služieb spojené s poskytnutím ubytovania, vrátane check-in a check-out procesu, správy rezervácií, vyúčtovania služieb a komunikácie súvisiacej s pobytom. Poskytnutie osobných údajov v tomto rozsahu je zmluvnou požiadavkou; bez týchto údajov nie je možné zmluvu uzatvoriť ani riadne plniť.

3.2. Plnenie zákonných povinností (čl. 6 ods. 1 písm. c) GDPR)

3.2.1 Osobné údaje spracúvame v rozsahu vyžadovanom príslušnými právnymi predpismi, najmä:

a) vedenie knihy ubytovaných podľa § 24 zákona č. 253/1998 Z. z. o hlásení pobytu občanov SR (meno, priezvisko, číslo dokladu totožnosti, adresa trvalého pobytu, doba ubytovania);
b) hlásenie pobytu cudzincov podľa § 113 zákona č. 404/2011 Z. z. o pobyte cudzincov (štátna príslušnosť, dátum narodenia, vyplnenie úradného tlačiva a jeho doručenie Policajnému zboru SR do 5 dní od ubytovania);
c) daňové a účtovné povinnosti podľa zákona č. 595/2003 Z. z. o dani z príjmov, zákona č. 222/2004 Z. z. o DPH a zákona č. 431/2002 Z. z. o účtovníctve;
d) výber a odvod miestnej dane za ubytovanie podľa platného VZN príslušnej obce.

3.3. Oprávnený záujem Prevádzkovateľa (čl. 6 ods. 1 písm. f) GDPR)

3.3.1 Na základe oprávneného záujmu spracúvame osobné údaje na nasledovné účely:

a) ochrana majetku a bezpečnosti osôb prostredníctvom kamerového systému (záznamy sú štandardne uchovávané 72 hodín (3 dni); dlhšie uchovávanie, najviac 15 dní, je možné len ak je odôvodnené konkrétnymi okolnosťami, ktoré je Prevádzkovateľ schopný preukázať, napríklad prebiehajúce reklamačné alebo súdne konanie);
b) vymáhanie právnych nárokov (náhrada škôd spôsobených hosťom, uplatnenie storno poplatkov);
c) zlepšovanie kvality poskytovaných služieb na základe internej analýzy spätnej väzby od hostí;
d) zasielanie informácií o aktuálnych ponukách zariadenia hosťom, ktorí u nás absolvovali pobyt (priamy marketing voči existujúcim zákazníkom); hosť má právo kedykoľvek namietať voči tomuto spracúvaniu.

3.4. Informačná povinnosť pri kamerovom monitorovaní 

3.4.1 Priestory areálu zariadenia Mayerhoff monitorované kamerovým systémom sú pred vstupom do nich viditeľne označené informačnou tabuľou (piktogramom kamery), a to tak, aby sa dotknutá osoba mohla rozhodnúť, či do monitorovaného priestoru vstúpi. Informačná tabuľa obsahuje najmä identifikáciu Prevádzkovateľa, účel monitorovania, právny základ spracúvania, kontaktné údaje na uplatnenie práv dotknutých osôb, dobu uchovávania záznamov a odkaz na tieto Informácie, kde sú uvedené podrobné informácie vrátane práv dotknutých osôb.

3.5. Súhlas dotknutej osoby (čl. 6 ods. 1 písm. a) GDPR)

3.5.1 Na základe výslovného súhlasu hosťa spracúvame osobné údaje na účely: 

a) zasielania marketingových newsletterov a personalizovaných ponúk osobám, ktoré nám udelili súhlas;
b) spracúvania zdravotných informácií poskytnutých hosťom dobrovoľne v záujme prispôsobenia služieb jeho zdravotnému stavu.

3.5.2 Súhlas je dobrovoľný a nie je podmienkou uzatvorenia zmluvy o ubytovaní. Hosť má právo udelený súhlas kedykoľvek odvolať bez negatívnych dôsledkov, a to kontaktovaním Prevádzkovateľa na e-mailovej adrese alebo poštou na adresu sídla.

Článok IV. 
PRÍJEMCOVIA OSOBNÝCH ÚDAJOV
4.1. Osobné údaje spracúvame predovšetkým interne prostredníctvom našich zamestnancov, ktorí sú zaviazaní mlčanlivosťou a riadne poučení o podmienkach spracúvania osobných údajov.

4.2. V nevyhnutne potrebnom rozsahu môžu byť osobné údaje sprístupnené nasledovným kategóriám príjemcov: 

a) orgány verejnej správy a štátnej správy (Policajný zbor SR, daňové úrady, orgány samosprávy) – v rozsahu stanovenom právnymi predpismi; 
b) poskytovatelia účtovných, daňových a právnych poradenských služieb; 
c) poskytovatelia IT služieb, správy webového sídla a rezervačných systémov; 
d) poskytovatelia platobných služieb a platobných brán; 
e) poskytovatelia marketingových a komunikačných nástrojov (napr. e-mailové platformy) – výlučne v prípade udelenia súhlasu hosťa.

4.3. So všetkými sprostredkovateľmi sú uzatvorené zmluvy o spracúvaní osobných údajov v súlade s čl. 28 GDPR. Osobné údaje neprenášame do tretích krajín mimo Európskeho hospodárskeho priestoru. Využívame bezpečné cloudové riešenia overených poskytovateľov so servermi umiestnenými v rámci jurisdikcie EÚ.

Článok V. 
DOBA UCHOVÁVANIA OSOBNÝCH ÚDAJOV
5.1. Osobné údaje uchovávame najviac dovtedy, kým je to potrebné na účely, na ktoré sa spracúvajú. Konkrétne doby uchovávania sú nasledovné:

a) Kniha ubytovaných: 10 rokov od dátumu ubytovania;
b) Účtovné doklady a faktúry: 10 rokov od konca účtovného obdobia (zákon č. 431/2002 Z. z.);
c) Zmluvná dokumentácia: po dobu trvania zmluvy a následne po dobu premlčacej lehoty prípadných nárokov (spravidla 3 roky pri FO, resp. 4 roky pri PO);
d) Kamerové záznamy: štandardne 72 hodín (3 dni); najviac 15 dní, ak je to odôvodnené konkrétnymi okolnosťami, ktoré je Prevádzkovateľ schopný preukázať (napr. prebiehajúce reklamačné alebo súdne konanie);
e) Marketingové súhlasy: po dobu trvania súhlasu, resp. do jeho odvolania;
f) Korešpondencia a komunikácia: spravidla 3 roky od posledného kontaktu.

Článok VI. 
WEBOVÉ SÍDLO, COOKIES A WEBTRACKING

6.1. Webtracking: Pri štatistickom vyhodnocovaní nášho webového sídla sú niektoré údaje zaznamenávané v anonymizovanej forme (typ prehliadača, operačný systém, čas prístupu, navštívené stránky). IP adresa je anonymizovaná.

6.2. Cookies: Na webovom sídle https://mayerhoff.sk/ môžu byť používané súbory cookies. Cookies sú malé textové súbory ukladané vo vašom zariadení, ktoré samy osebe neobsahujú osobné údaje a neumožňujú identifikáciu konkrétnej osoby. V prípade ich používania môžu byť využívané technicky nevyhnutné cookies, ktoré zabezpečujú správne fungovanie webového sídla a jeho služieb (napríklad rezervačného systému), ako aj analytické cookies, ktoré sa používajú výlučne na základe vášho súhlasu na účely analýzy návštevnosti a zlepšovania služieb. Ak sú cookies na webovom sídle používané, ich nastavenia môžete spravovať prostredníctvom súhlasovej lišty alebo vo vašom internetovom prehliadači.

6.3. Analytické nástroje: Na štatistické vyhodnocovanie návštevnosti webového sídla môžeme využívať analytické nástroje. Údaje sú spracúvané výlučne v anonymizovanej forme. Nesúhlas s analytickým sledovaním môžete vyjadriť úpravou nastavení prehliadača.

6.4. Bezpečnosť prenosu: Naše webové sídlo a ostatné systémy spracúvania osobných údajov sú zabezpečené primeranými technickými a organizačnými opatreniami.

Článok VII. 
PRÁVA DOTKNUTÝCH OSÔB

7.1. Ako dotknutá osoba máte voči Prevádzkovateľovi nasledovné práva:

a) Právo na prístup (čl. 15 GDPR): právo požiadať o potvrdenie, či spracúvame vaše osobné údaje, a o kópiu spracúvaných údajov vrátane informácií o účele, rozsahu, príjemcoch a dobe uchovávania;
b) Právo na opravu (čl. 16 GDPR): právo požiadať o opravu nesprávnych alebo doplnenie neúplných osobných údajov;
c) Právo na vymazanie (čl. 17 GDPR): právo požiadať o vymazanie osobných údajov, ak pominul účel spracúvania, ste odvolali súhlas bez iného právneho základu, alebo ak sú údaje spracúvané nezákonne;
d) Právo na obmedzenie spracúvania (čl. 18 GDPR): právo požiadať o obmedzenie spracúvania, ak napr. spochybňujete správnosť údajov alebo ste namietali voči spracúvaniu;
e) Právo na prenosnosť (čl. 20 GDPR): právo získať vaše osobné údaje v štruktúrovanom, bežne používanom a strojovo čitateľnom formáte a preniesť ich k inému prevádzkovateľovi, ak je to technicky možné;
f) Právo namietať (čl. 21 GDPR): právo namietať voči spracúvaniu na základe oprávneného záujmu vrátane priameho marketingu; ak namietate voči priamemu marketingu, osobné údaje na tento účel ďalej nespracúvame;
g) Právo odvolať súhlas: ak spracúvame vaše osobné údaje na základe súhlasu, máte právo ho kedykoľvek odvolať bez negatívnych dôsledkov; odvolanie nemá vplyv na zákonnosť spracúvania pred jeho odvolaním;
h) Právo podať sťažnosť (čl. 77 GDPR): ak sa domnievate, že spracúvame vaše osobné údaje v rozpore s Nariadením, máte právo podať sťažnosť dozornému orgánu – Úradu na ochranu osobných údajov Slovenskej republiky, na adrese Galvaniho Business Centrum II, Galvaniho 7/B, Bratislava, tel. č.: + 421 2 32 31 32 14.

7.2. Práva môžete uplatniť kontaktovaním Prevádzkovateľa na kontaktných údajoch uvedených v záhlaví týchto Informácií. Na vašu žiadosť odpovieme bez zbytočného odkladu, najneskôr do 30 dní od jej doručenia. V prípade pochybností o totožnosti žiadateľa si vyhradzujeme právo požiadať o dodatočné overenie totožnosti.

Článok VIII. 
AUTOMATIZOVANÉ ROZHODOVANIE A PROFILOVANIE
8.1. Prevádzkovateľ nevykonáva automatizované individuálne rozhodovanie bez ľudského zásahu, ktoré by malo na dotknuté osoby právne účinky alebo podobne významný vplyv. Pri spracúvaní osobných údajov nedochádza k profilovaniu v zmysle čl. 22 GDPR.

Článok IX. 
BEZPEČNOSŤ OSOBNÝCH ÚDAJOV

9.1. Prevádzkovateľ prijal primerané technické a organizačné opatrenia na zabezpečenie ochrany osobných údajov pred neoprávneným prístupom, stratou, zneužitím, zmenou alebo zverejnením. Rozsah prijatých opatrení zodpovedá povahe spracúvaných osobných údajov a rizikám spojeným s ich spracúvaním.

Článok X. 
ZMENY INFORMÁCIÍ O OCHRANE OSOBNÝCH ÚDAJOV
10.1. Tieto Informácie môžeme aktualizovať v závislosti od zmien v legislatíve, technológiách alebo v našich spracovateľských operáciách. O podstatných zmenách vás budeme informovať prostredníctvom oznámenia na webovom sídle alebo priamo elektronicky. Aktuálna verzia Informácií je vždy dostupná na webovom sídle https://mayerhoff.sk/ a na recepcii zariadenia.

Článok XI. 
KONTAKTNÉ ÚDAJE

11.1. Ak máte akékoľvek otázky týkajúce sa spracúvania Vašich osobných údajov, uplatnenia vašich práv alebo chcete odvolať súhlas, kontaktujte nás:

E-mailom: info@mayerhoff.sk 
Písomne na adresu sídla zariadenia: Novozámocká 16, 969 01 Banská Štiavnica
Osobne na recepcii zariadenia: Mayerhoff,, Novozámocká 16, 969 01 Banská Štiavnica
Tieto Informácie o spracúvaní osobných údajov nadobúdajú platnosť a účinnosť dňom ich zverejnenia na webovom sídle zariadenia.

V Banskej Štiavnici, dňa ______________



.......................................
MASAM, s.r.o.
prevádzkovateľ zariadenia Mayerhoff

